Shimlas en Ixias lê snoeiskêr in | Netwerk24
Shimlas en Ixias lê snoeiskêr in
17 Februarie 2017 20:01
Die Shimlas en Ixias het behoorlik snoeiwerk gedoen vir Maandag se derbystryd in Bloemfontein.Wilandré Kotzenberg (met bal) vervang vir Nardus Erasmus op agtsteman. Foto: Nasief ManieDie Ixias het sewe veranderinge waarvan sommige deur beserings genoodsaak was in sy beginspan, terwyl die Shimlas met vyf veranderinge in die Varitybeker-wedstryd op die veld van die Sentrale Universiteit van Tegnologie (SUT) sal uitdraf.Die Shimlas se vuurvreter agtsteman Nardus Erasmus, wat sy skouer teen die Ikeys beseer het, word deur Wilandré Kotzenberg vervang. Erasmus behoort volgende week weer op sy pos te wees.Verder het die afrigter, Hendro Scholtz, weer die flank Phumzile Maqondwana met die nr. sewetrui toevertrou in die plek van Musa Mhlasela wat na die plaasvervangersbank skuif. Op slot maak Ruben Schoeman plek vir Raymond Woest. Die haker Hanno Snyman is terug in die opdrafspan nadat hy verlede week siek geword het. ShimlasSechaba Matsoele, Carl-Jan Coetzee, Lihleli Xoli, Stephan Janse van Rensburg (k), Marco Mason, Nakkie Naudé, Dian Badenhorst, Wilandré Kotzenberg, Phumzile Maqondwana, Daniel Maartens, Neil Claassen, Raymond Woest, Hanno Snyman, Kwenzo Blose. PLAASVERVANGERS: Francois Steyn, Johan Kotzé, Thabiso Msiza, Ruben Schoeman, Musa Mhlasela, Arrie Pretorius, Vuyani Maqina, Niel Stannard. Die Junior Bokkie-stut Kwenzo Blose maak ook ’n terugkeer na die beginspan in die plek van Thabiso Msiza.Scholtz het ná die Ikeys-kragmeting erken sy span was nie goed genoeg nie, maar dat die nat veld, wat later in ’n modderbad ontaard het, ’n groot rol in die wedstryd gespeel het. Donderdagmiddag het Ixias se rugbyveld omtrent soos ’n swembad gelyk nadat swaar neerslae in Bloemfontein uitgesak het, en daar kan net gehoop word dat die dreinering goed genoeg is.Hulle het Vrydag hul oefening na St. Andrews in die stad verskuif omdat die veld nog te nat was. IxiasDarren Adonis, Ruan Wasserman, Waldo Putter, Johan Nel, Olwethu Ndakisa, Martin Jacobs, Ruben Heymans, Stefan Kruger, Burger van Niekerk, Dean Rossouw (k), André Venter, Kian Skippers, Henco Smit, Stefan Jacobs, Jean Volkwyn. PLAASVERVANGERS: Bester Olivier, Kabous van Schalkwyk, Kyle Ess, Vincent Maruping, Dian Dry, Dean Jacobs, Denver Kleu, Branden Verster.Twee van die Ixias se sewe veranderinge is posisioneel.Die binnesenter Clinton Toua en die slot Rayno Nel se seisoen is verby nadat hulle harsingskudding in die wedstryd teen Wits opgedoen het.Johan Nel vervang Toua en André Venter vervang Nel. Venter het verlede week die nr. viertrui gedra, met Kian Skippers wat dié trui nou Maandag oor die kop trek.Op heelagter is Darren Adonis terug met Ruan Wasserman wat na regtervleuel skuif in die plek van die beseerde Tiisetso Madonsela.Olwethu Ndakisa vervang die linkervleuel Masego Toolo, op sewe-flank kry Burger van Niekerk sy kans nadat Sylvester Makakole ook harsingskudding opgedoen het.Die Griffons-flank Vincent Maruping is op die plaasvervangersbank gekies.Die Ixias het albei hul eerste wedstryde verloor, terwyl die Shimlas met twee seges uit drie wedstryde steeds die vroeër voorlopers is.
Varsitybeker: Kommer oor baie kaarte
Varsitybeker: Ses van die bestes
Reën was gelykmaker in Bloem – Hendro